న్యూఢిల్లీ: అభివృద్ధి బీజేపీ ఎజెండా అని, బీజేపీతోనే ఉత్తరప్రదేశ్ అభివృద్ధి సాధ్యమని ప్రధాని నరేంద్ర మోదీ అన్నారు. ఈసారి ప్రజలంతా అభివృద్ధికే ఓటాయాలని ఆయన పిలుపునిచ్చారు. ఉ్తతరప్రదేశ్లోని లక్నోలో సోమవారం జరిగిన పరివర్తన్ ర్యాలీలో ప్రధాని మోదీ ప్రసంగించారు. పెద్ద సంఖ్యలో ప్రజలు మోదీ సభకు హాజరుకావడంతో ఆయన ఉత్సాహంగా తన ప్రసంగం కొనసాగించారు. మాజీ ప్రధాని వాజ్పేయిని ఈ సందర్భంగా ప్రస్తావిస్తూ తన ప్రసంగం సాగించారు. 14 ఏళ్ల క్రితం ఇక్కడ బీజేపీ అధికారంలో ఉందని గుర్తు చేశారు. అయితే ఆ తర్వాత 14 ఏళ్లు ఉత్తరప్రదేశ్ ఎలాంటి అభివృద్ధికి నోచుకోలేదని అన్నారు. దేశాభివృద్ధిలో ఉత్తరప్రదేశ్ అభివృద్ధి చాలా కీలకమని అన్నారు. మార్పు అనివార్యమన్నారు. ఆ మార్పు బీజేపీతోనే సాధ్యమని చెప్పారు. తాను చాలాకాలంగా రాజకీయాల్లో ఉన్నా, గత లోక్సభ ఎన్నికల్లో వచ్చిన జనం కంటే ఇప్పుడు అశేష జనవాహిని సభకు హాజరుకావడం తనకెంతో ఆనందం కలిగిస్తోందని అన్నారు. ప్రజల స్పందన చూస్తుంటే బీజేపీపైనే ప్రజలు చూస్తున్నారనేది స్పష్టమవుతోందని ప్రధాని అన్నారు. ప్రజల అభివృద్ధి విషయంలో రాజకీయాలకు తావుండరాదని, అయితే యూపీ ప్రభుత్వం ఆ బాధ్యత తీసుకునేందుకు సిద్ధంగా లేదని సమాజ్వాదీ పార్టీపై పరోక్షంగా విమర్శలు ఎక్కుపెట్టారు. కేంద్రం ఇస్తున్న నిధులను రాష్ట్ర ప్రభుత్వం సక్రమంగా వినియోగించుకుని ఉంటే రాష్ట్రానికి ఇలాంటి పరిస్థితి ఏర్పడేది కాదన్నారు. కుల రాజకీయాలకు అతీతంగా ప్రజలంతా అభివృద్ధికి, అభివృద్ధే లక్ష్యంగా పనిచేస్తున్న బీజేపీకి ఓటేయాలని మోదీ పిలుపునిచ్చారు.
newdhilly: abhivruddhi bgfa ezenda ani, beejeepeethone uttarapradesh abhivruddhi saadhyamani pradhaani narendra modii annaru. eesaari prajalantaa abhivruddhike otaayaalani aayana pilupunicchaaru. utarapapradesloni laknolo somavaram jarigina parivartan rallilo pradhaani modii prasanginchaaru. pedda sankhyalo prajalu modii sabhaku haajarukaavadamto aayana utsaahamgaa tana prasangam konasaaginchaaru. maji pradhaani vaajpeyini ee sandarbhamgaa prastaavistuu tana prasangam saaginchaaru. 14 ella kritam ikkada bgfa adhikaaramlo undani gurtu chesaru. ayithe aa tarvaata 14 ellu uttarapradesh elanti abhivruddhiki nochukoledani annaru. deshaabhivruddhilo uttarapradesh abhivruddhi chala keelakamani annaru. maarpu anivaaryamannaaru. aa maarpu beejeepeethone saadhyamani cheppaaru. taanu chalakalanga rajakeeyaallo unna, gatha loksabha ennikallo vachina janam kante ippudu ashesha janavahini sabhaku hajarukavadam tanakentho aanandam kaligistondani annaru. prajala spandana chustunte beejeepeeemaine prajalu chustunnaranedi spashtamavutondani pradhaani annaru. prajala abhivruddhi vishayamlo raajakeeyaalaku taavundaraadani, ayithe up prabhutvam aa baadhyata teesukunenduku siddamgaa ledani samajwadi paartiipai parokshamgaa vimarsalu ekkupettaaru. kendram istunna nidhulanu rashtra prabhutvam sakramamgaa viniyoginchukuni unte rashtraniki ilanti paristhiti erpadedi kaadannaaru. kula raajakeeyaalaku ateetamgaa prajalantaa abhivruddhiki, abhivruddhe lakshyamgaa panichestunna beejeepeeki oteyaalani modii pilupunicchaaru.